title: 2017 m. lapkričio 16 d. Europos Centrinio Banko sprendimas (ES) 2017/2239, kuriuo iš dalies keičiamas Sprendimas (ES) 2016/2247 dėl Europos Centrinio Banko metinės atskaitomybės (ECB/2017/36)

text:
6.12.2017

               LT

               Europos Sąjungos oficialusis leidinys

               L 320/18

         EUROPOS CENTRINIO BANKO SPRENDIMAS (ES) 2017/2239
   2017 m. lapkričio 16 d.
   kuriuo iš dalies keičiamas Sprendimas (ES) 2016/2247 dėl Europos Centrinio Banko metinės atskaitomybės (ECB/2017/36)
   EUROPOS CENTRINIO BANKO VALDANČIOJI TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 26 straipsnio 2 dalį,
   kadangi:

               (1)

               Europos Centrinio Banko sprendimas (ES) 2016/2247 (ECB/2016/35) (1) nustato Europos Centrinio Banko (ECB) metinėms finansinėms ataskaitoms taikomas taisykles;

               (2)

               ECB finansinės atskaitomybės teisinis pagrindas turi būti patikslintas, siekiant užtikrinti, kad finansinės ataskaitos būtų pateikiamos remiantis visuotinai pripažintais audito standartais;

               (3)

               todėl reikėtų atitinkamai iš dalies pakeisti Sprendimą (ES) 2016/2247 (ECB/2016/35),

         PRIĖMĖ ŠĮ SPRENDIMĄ:
   1 straipsnis
   Daliniai pakeitimai
   Sprendimas (ES) 2016/2247 (ECB/2016/35) iš dalies keičiamas taip:

               1.

               25 straipsnis papildomas šia 3 dalimi:
               „3.   Itin retais atvejais Valdančiajai tarybai padarius išvadą, kad metinės finansinės ataskaitos nebus pateiktos teisingai, jeigu bus laikomasi tam tikro šio sprendimo reikalavimo, ECB nukrypsta nuo to reikalavimo ir metinių finansinių ataskaitų aiškinamajame rašte nurodo priežastis“;

               2.

               I priedas keičiamas šio sprendimo priedu.

         2 straipsnis
   Įsigaliojimas
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Priimta Frankfurte prie Maino 2017 m. lapkričio 16 d.

            ECB valdančiosios tarybos vardu

            ECB Pirmininkas

         Mario DRAGHI

      (1)  2016 m. lapkričio 3 d. Europos Centrinio Banko sprendimas (ES) 2016/2247 dėl Europos Centrinio Banko metinės atskaitomybės (ECB/2016/35) (OL L 347, 2016 12 20, p. 1).

      PRIEDAS
      Sprendimo (ES) 2016/2247 (ECB/2016/35) I priedas pakeičiamas taip:
      „
            I PRIEDAS

               BALANSO STRUKTŪRA IR VERTINIMO TAISYKLĖS

            TURTAS

                        Balanso straipsnis

                        Balanso straipsnių turinio kategorijos

                        Vertinimo principas

                        1

                           Auksas ir gautinas auksas

                        Fizinis auksas, t. y. luitai, monetos, lakštai, grynuoliai, saugykloje ar „kelyje“. Ne fizinis auksas, pvz., likučiai aukso saugojimo sąskaitose (neskirstomose sąskaitose), terminuotieji indėliai ir pretenzijos gauti auksą, kylančios iš šių sandorių: a) aukso kiekį didinančių ar mažinančių sandorių ir b) aukso vietos ar grynumo apsikeitimo sandorių, kai tarp aukso perdavimo ir gavimo yra daugiau nei viena darbo diena

                        Rinkos verte

                        2

                           Pretenzijos ne euro zonos rezidentams užsienio valiuta

                        Pretenzijos užsienio valiuta kitoms sandorio šalims, ne euro zonos rezidentėms, įskaitant tarptautines bei viršvalstybines institucijas ir ne euro zonos centrinius bankus

                        2.1

                           Iš Tarptautinio valiutos fondo (TVF) gautinos lėšos

                                    a)

                                       Atsargų dalies (grynosios) neviršijančios skolinimosi teisės

                                    Nacionalinė kvota, atėmus TVF disponuojamų sąskaitų eurais likučius. Į šį straipsnį arba straipsnį „Įsipareigojimai ne euro zonos rezidentams eurais“ galima įtraukti TVF sąskaitą Nr. 2 (sąskaita eurais, skirta administravimo išlaidoms)

                                    a)

                                       Atsargų dalies (grynosios) neviršijančios skolinimosi teisės

                                    Nominaliąja verte, perskaičiuota pagal užsienio valiutos rinkos kursą

                                    b)

                                       Specialiosios skolinimosi teisės (SST)

                                    Turimos SST (bendrąja verte)

                                    b)

                                       SST

                                    Nominaliąja verte, perskaičiuota pagal užsienio valiutos rinkos kursą

                                    c)

                                       Kiti reikalavimai

                                    Bendrieji skolinimosi susitarimai, pagal specialiuosius skolinimosi susitarimus suteiktos paskolos, indėliai į TVF valdomus fondus

                                    c)

                                       Kiti reikalavimai

                                    Nominaliąja verte, perskaičiuota pagal užsienio valiutos rinkos kursą

                        2.2

                           Likučiai bankų sąskaitose ir investicijos į vertybinius popierius, išorės paskolos ir kitas išorės turtas

                                    a)

                                       Sąskaitų likučiai ne euro zonos bankuose, išskyrus tuos, kurie priskiriami 11.3 turto straipsniui „Kitas finansinis turtas“

                                    Einamosios sąskaitos, terminuotieji indėliai, vienos dienos paskolos, atvirkštiniai atpirkimo sandoriai

                                    a)

                                       Sąskaitų likučiai ne euro zonos bankuose

                                    Nominaliąja verte, perskaičiuota pagal užsienio valiutos rinkos kursą

                                    b)

                                       Investicijos į vertybinius popierius ne euro zonoje, išskyrus tas, kurios priskiriamos 11.3 turto straipsniui „Kitas finansinis turtas“

                                    Ne euro zonos rezidentų išleisti skoliniai įsipareigojimai ir obligacijos, trumpalaikiai skoliniai įsipareigojimai, nulinės atkarpos obligacijos, pinigų rinkos vertybiniai popieriai, nuosavybės priemonės, laikomos kaip užsienio atsargų dalis

                                    b)

                                                i)

                                                   Apyvartiniai skolos vertybiniai popieriai, išskyrus laikomus iki išpirkimo termino

                                                Rinkos kaina ir užsienio valiutos rinkos kursu
                                                Visos premijos arba nuolaidos amortizuojamos

                                                ii)

                                                   Apyvartiniai skolos vertybiniai popieriai, laikomi iki išpirkimo termino

                                                Įsigijimo verte, sumažinta vertės sumažėjimu ir perskaičiuota pagal užsienio valiutos rinkos kursą
                                                Visos premijos arba nuolaidos amortizuojamos

                                                iii)

                                                   Neapyvartiniai skolos vertybiniai popieriai

                                                Įsigijimo verte, sumažinta vertės sumažėjimu ir perskaičiuota pagal užsienio valiutos rinkos kursą
                                                Visos premijos arba nuolaidos amortizuojamos

                                                iv)

                                                   Apyvartinės nuosavybės priemonės

                                                Rinkos kaina ir užsienio valiutos rinkos kursu

                                    c)

                                       Išorės paskolos (indėliai) ne euro zonos rezidentams, išskyrus tas, kurios priskiriamos 11.3 turto straipsniui „Kitas finansinis turtas“

                                    c)

                                       Išorės paskolos

                                    Indėliai – nominaliąja verte, perskaičiuota pagal užsienio valiutos rinkos kursą

                                    d)

                                       Kitas išorės turtas

                                    Ne euro zonos banknotai ir monetos

                                    d)

                                       Kitas išorės turtas

                                    Nominaliąja verte, perskaičiuota pagal užsienio valiutos rinkos kursą

                        3

                           Pretenzijos euro zonos rezidentams užsienio valiuta

                                    a)

                                       Investicijos į vertybinius popierius euro zonoje, išskyrus tas, kurios priskiriamos 11.3 turto straipsniui „Kitas finansinis turtas“

                                    Euro zonos rezidentų išleisti skoliniai įsipareigojimai ir obligacijos, trumpalaikiai skoliniai įsipareigojimai, nulinės atkarpos obligacijos, pinigų rinkos vertybiniai popieriai, nuosavybės priemonės, laikomos kaip užsienio atsargų dalis

                                    a)

                                                i)

                                                   Apyvartiniai skolos vertybiniai popieriai, išskyrus laikomus iki išpirkimo termino

                                                Rinkos kaina ir užsienio valiutos rinkos kursu
                                                Visos premijos arba nuolaidos amortizuojamos

                                                ii)

                                                   Apyvartiniai skolos vertybiniai popieriai, laikomi iki išpirkimo termino

                                                Įsigijimo verte, sumažinta vertės sumažėjimu ir perskaičiuota pagal užsienio valiutos rinkos kursą
                                                Visos premijos arba nuolaidos amortizuojamos

                                                iii)

                                                   Neapyvartiniai skolos vertybiniai popieriai

                                                Įsigijimo verte, sumažinta vertės sumažėjimu ir perskaičiuota pagal užsienio valiutos rinkos kursą
                                                Visos premijos arba nuolaidos amortizuojamos

                                                iv)

                                                   Apyvartinės nuosavybės priemonės

                                                Rinkos kaina ir užsienio valiutos rinkos kursu

                                    b)

                                       Kitos pretenzijos euro zonos rezidentams, išskyrus tas, kurios priskiriamos 11.3 turto straipsniui „Kitas finansinis turtas“

                                    Paskolos, indėliai, atvirkštiniai atpirkimo sandoriai, kitas skolinimas

                                    b)

                                       Kiti reikalavimai

                                    Indėliai ir kitas skolinimas – nominaliąja verte, perskaičiuota pagal užsienio valiutos rinkos kursą

                        4

                           Pretenzijos ne euro zonos rezidentams eurais

                        4.1

                           Likučiai bankų sąskaitose, investicijos į vertybinius popierius ir paskolos

                                    a)

                                       Sąskaitų likučiai ne euro zonos bankuose, išskyrus tuos, kurie priskiriami 11.3 turto straipsniui „Kitas finansinis turtas“

                                    Einamosios sąskaitos, terminuotieji indėliai, vienos dienos paskolos, atvirkštiniai atpirkimo sandoriai, susiję su vertybinių popierių eurais valdymu

                                    a)

                                       Sąskaitų likučiai ne euro zonos bankuose

                                    Nominaliąja verte

                                    b)

                                       Investicijos į vertybinius popierius ne euro zonoje, išskyrus tas, kurios priskiriamos 11.3 turto straipsniui „Kitas finansinis turtas“

                                    Ne euro zonos rezidentų išleistos nuosavybės priemonės, skoliniai įsipareigojimai ir obligacijos, trumpalaikiai skoliniai įsipareigojimai, nulinės atkarpos obligacijos, pinigų rinkos vertybiniai popieriai

                                    b)

                                                i)

                                                   Apyvartiniai skolos vertybiniai popieriai, išskyrus laikomus iki išpirkimo termino

                                                Rinkos kaina
                                                Visos premijos arba nuolaidos amortizuojamos

                                                ii)

                                                   Apyvartiniai skolos vertybiniai popieriai laikomi iki išpirkimo termino

                                                Įsigijimo verte, sumažinta vertės sumažėjimu
                                                Visos premijos arba nuolaidos amortizuojamos

                                                iii)

                                                   Neapyvartiniai skolos vertybiniai popieriai

                                                Įsigijimo verte, sumažinta vertės sumažėjimu
                                                Visos premijos arba nuolaidos amortizuojamos

                                                iv)

                                                   Apyvartinės nuosavybės priemonės

                                                Rinkos kaina

                                    c)

                                       Paskolos ne euro zonos rezidentams, išskyrus tas, kurios priskiriamos 11.3 turto straipsniui „Kitas finansinis turtas“

                                    c)

                                       Ne euro zonos paskolos

                                    Indėliai – nominaliąja verte

                                    d)

                                       Ne euro zonos subjektų išleisti vertybiniai popieriai, išskyrus tuos, kurie priskiriami 11.3 turto straipsniui „Kitas finansinis turtas“ ir 7.1 turto straipsniui „Pinigų politikos tikslais laikomi vertybiniai popieriai“

                                    Viršvalstybinių ar tarptautinių organizacijų, pvz., Europos investicijų banko, nepriklausomai nuo jų geografinės vietos išleisti ir pinigų politikos tikslais nenupirkti vertybiniai popieriai

                                    d)

                                                i)

                                                   Apyvartiniai skolos vertybiniai popieriai, išskyrus laikomus iki išpirkimo termino

                                                Rinkos kaina
                                                Visos premijos arba nuolaidos amortizuojamos

                                                ii)

                                                   Apyvartiniai skolos vertybiniai popieriai, laikomi iki išpirkimo termino

                                                Įsigijimo verte, sumažinta vertės sumažėjimu
                                                Visos premijos arba nuolaidos amortizuojamos

                                                iii)

                                                   Neapyvartiniai skolos vertybiniai popieriai

                                                Įsigijimo verte, sumažinta vertės sumažėjimu
                                                Visos premijos arba nuolaidos amortizuojamos

                        4.2

                           Pretenzijos, atsirandančios dėl kredito galimybės pagal valiutų kurso mechanizmą (VKM) II

                        Skolinimas pagal VKM II sąlygas

                        Nominaliąja verte

                        5

                           Su pinigų politikos operacijomis susijęs skolinimas euro zonos kredito įstaigoms eurais

                        5.1–5.5 straipsniai: sandoriai pagal atitinkamas pinigų politikos priemones, aprašytas Europos Centrinio Banko gairėse (ES) 2015/510 (ECB/2014/60) (1)

                        5.1

                           Pagrindinės refinansavimo operacijos

                        Reguliarūs likvidumą teikiantys grįžtamieji sandoriai, sudaromi kas savaitę, paprastai nustatant vienos savaitės terminą

                        Nominaliąja verte arba atpirkimo sandorio verte

                        5.2

                           Ilgesnės trukmės refinansavimo operacijos

                        Reguliarūs likvidumą teikiantys grįžtamieji sandoriai, paprastai sudaromi kas mėnesį, kurių terminas yra ilgesnis nei pagrindinių refinansavimo operacijų

                        Nominaliąja verte arba atpirkimo sandorio verte

                        5.3

                           Koreguojamosios grįžtamosios operacijos

                        Grįžtamieji sandoriai, vykdomi koregavimo tikslais kaip ad hoc sandoriai

                        Nominaliąja verte arba atpirkimo sandorio verte

                        5.4

                           Struktūrinės grįžtamosios operacijos

                        Grįžtamieji sandoriai, kuriais tikslinama Eurosistemos struktūrinė pozicija finansų sektoriaus atžvilgiu

                        Nominaliąja verte arba atpirkimo sandorio verte

                        5.5

                           Ribinio skolinimo galimybė

                        Vienos nakties likvidumo galimybė už iš anksto nustatytas palūkanas, pateikiant tinkamą turtą kaip įkaitą (nuolatinė galimybė)

                        Nominaliąja verte arba atpirkimo sandorio verte

                        5.6

                           Kreditai, susiję su įkaito vertės išlaikymo prievole

                        Papildomas kreditas kredito įstaigoms, atsirandantis dėl užtikrinamojo turto, susijusio su kitu šioms kredito įstaigoms suteiktu kreditu, vertės padidėjimo

                        Nominaliąja verte arba įsigijimo verte

                        6

                           Kitos pretenzijos euro zonos kredito įstaigoms eurais

                        Einamosios sąskaitos, terminuotieji indėliai, vienos dienos paskolos, atvirkštiniai atpirkimo sandoriai, susiję su vertybinių popierių portfelių, priskiriamų 7 turto straipsniui „euro zonos rezidentų vertybiniai popieriai eurais“, valdymu, įskaitant sandorius dėl ankstesnių euro zonos užsienio valiutos atsargų pasikeitimo, ir kitos pretenzijos. Korespondentinės sąskaitos ne vidaus euro zonos kredito įstaigose. Kitos su Eurosistemos pinigų politikos operacijomis nesusijusios pretenzijos ir operacijos

                        Nominaliąja verte arba įsigijimo verte

                        7

                           Euro zonos rezidentų vertybiniai popieriai eurais

                        7.1

                           Pinigų politikos tikslais laikomi vertybiniai popieriai

                        Pinigų politikos tikslais laikomi vertybiniai popieriai (įskaitant viršvalstybinių arba tarptautinių organizacijų, arba daugiašalės plėtros bankų, nepriklausomai nuo jų geografinės vietos, išleisti ir pinigų politikos tikslais nupirkti vertybiniai popieriai). Koregavimo tikslais pirkti Europos Centrinio Banko (ECB) skolos sertifikatai

                                    a)

                                          Apyvartiniai skolos vertybiniai popieriai

                                    Apskaitomi priklausomai nuo pinigų politikos susitarimų:

                                                i)

                                                   Rinkos kaina

                                                Visos premijos arba nuolaidos amortizuojamos

                                                ii)

                                                   Įsigijimo verte, sumažinta vertės sumažėjimu (įsigijimo verte, kai vertės sumažėjimą padengia atidėjiniai pagal 13 punkto b papunkčio įsipareigojimų straipsnį „Atidėjiniai“)

                                                Visos premijos arba nuolaidos amortizuojamos

                                    b)

                                          Neapyvartiniai skolos vertybiniai popieriai

                                    Įsigijimo verte, sumažinta vertės sumažėjimu
                                    Visos premijos arba nuolaidos amortizuojamos

                        7.2

                           Kiti vertybiniai popieriai

                        Vertybiniai popieriai, išskyrus tuos, kurie priskiriami 7.1 turto straipsniui „Pinigų politikos tikslais laikomi vertybiniai popieriai“ ir 11.3 turto straipsniui „Kitas finansinis turtas“: skoliniai įsipareigojimai ir obligacijos, trumpalaikiai skoliniai įsipareigojimai, nulinės atkarpos obligacijos, turimi pinigų rinkos vertybiniai popieriai, įskaitant Vyriausybės vertybinius popierius iki ekonominės ir pinigų sąjungos (EPS), eurais. Nuosavybės priemonės

                                    a)

                                          Apyvartiniai skolos vertybiniai popieriai, išskyrus laikomus iki išpirkimo termino

                                    Rinkos kaina
                                    Visos premijos arba nuolaidos amortizuojamos

                                    b)

                                          Apyvartiniai skolos vertybiniai popieriai, laikomi iki išpirkimo termino

                                    Įsigijimo verte, sumažinta vertės sumažėjimu
                                    Visos premijos arba nuolaidos amortizuojamos

                                    c)

                                          Neapyvartiniai skolos vertybiniai popieriai

                                    Įsigijimo verte, sumažinta vertės sumažėjimu
                                    Visos premijos arba nuolaidos amortizuojamos

                                    d)

                                          Apyvartinės nuosavybės priemonės

                                    Rinkos kaina

                        8

                           Valdžios sektoriaus skola eurais

                        Pretenzijos valdžios sektoriui, atsiradusios iki EPS (neapyvartiniai vertybiniai popieriai, paskolos)

                        Indėliai / paskolos – nominaliąja verte, neapyvartiniai vertybiniai popieriai – įsigijimo verte

                        9

                           Vidinės Eurosistemos pretenzijos

                        9.1

                           Pretenzijos, susijusios su ECB skolos sertifikatų išleidimu

                        Vidinės Eurosistemos pretenzijos nacionalinių centrinių bankų atžvilgiu, atsirandančios dėl ECB skolos sertifikatų išleidimo

                        Įsigijimo verte

                        9.2

                           Pretenzijos, susijusios su eurų banknotų paskirstymu Eurosistemoje

                        Pretenzijos, susijusios su ECB banknotų emisija pagal Sprendimą ECB/2010/29 (2)

                        Nominaliąja verte

                        9.3

                           Kitos vidinės Eurosistemos pretenzijos (grynosios)

                        Šių straipsnio dalių grynoji pozicija:

                                    a)

                                    grynosios pretenzijos TARGET2 sąskaitose ir nacionalinių centrinių bankų korespondentinėse sąskaitose, t. y. grynoji pretenzijų ir įsipareigojimų suma. Taip pat žr. 10.2 įsipareigojimų straipsnį „Kiti vidiniai Eurosistemos įsipareigojimai (grynieji)“

                                    a)

                                    Nominaliąja verte

                                    b)

                                    kitos galinčios atsirasti vidinės Eurosistemos pretenzijos eurais, įskaitant tarpinį ECB pajamų paskirstymą nacionaliniams centriniams bankams

                                    b)

                                    Nominaliąja verte

                        10

                           Nebaigti atsiskaitymai

                        Atsiskaitomųjų sąskaitų likučiai (pretenzijos), įskaitant inkasuojamų čekių srautą

                        Nominaliąja verte

                        11

                           Kitas turtas

                        11.1

                           Euro zonos monetos

                        Eurų monetos

                        Nominaliąja verte

                        11.2

                           Materialusis ir nematerialusis ilgalaikis turtas

                        Žemė ir pastatai, baldai ir įranga, įskaitant kompiuterių techninę įrangą, programinė įranga

                        Įsigijimo verte, sumažinta nusidėvėjimu
                        Nusidėvėjimas yra sistemingas turto nudėvimosios sumos paskirstymas per jo naudingą tarnavimo laiką. Naudingo tarnavimo laikas yra laikotarpis, per kurį subjektas tikisi naudotis ilgalaikiu turtu. Individualaus materialiojo ilgalaikio turto naudingo tarnavimo laikas gali būti sistemingai peržiūrimas, jeigu tikėtina trukmė skiriasi nuo numatytos. Stambų turtą gali sudaryti sudedamosios dalys, kurių naudingo tarnavimo laikas skiriasi. Tokių sudedamųjų dalių naudingo tarnavimo laikas turėtų būti vertinamas individualiai
                        Nematerialiojo turto įsigijimo vertę sudaro nematerialiojo turto įsigijimo kaina. Kitos tiesioginės ar netiesioginės sąnaudos pripažįstamos išlaidomis
                        Išlaidų kapitalizacija: pagal nustatytą ribą (mažiau negu 10 000  EUR be PVM: nekapitalizuojama)

                        11.3

                           Kitas finansinis turtas

                                    —

                                    Dalyvavimas kapitale ir investicijos į dukterines bendroves; nuosavybės priemonės, laikomos dėl strateginių / politinių priežasčių

                                    —

                                    Vertybiniai popieriai, įskaitant nuosavybės priemones, ir kitos finansinės priemonės ir likučiai, įskaitant terminuotuosius indėlius ir einamąsias sąskaitas, laikomi kaip atskirtas portfelis

                                    —

                                    Atvirkštiniai atpirkimo sandoriai su kredito įstaigomis, susiję su į šį straipsnį įtraukiamų vertybinių popierių portfelių valdymu

                                    a)

                                          Apyvartinės nuosavybės priemonės

                                    Rinkos kaina

                                    b)

                                          Dalyvavimas kapitale ir nelikvidžios nuosavybės akcijos, taip pat bet kokios kitos nuosavybės priemonės, laikomos kaip ilgalaikės investicijos

                                    Įsigijimo verte, sumažinta vertės sumažėjimu

                                    c)

                                          Investicijos į dukterines bendroves arba reikšmingas dalyvavimas

                                    Grynąja turto verte

                                    d)

                                          Apyvartiniai skolos vertybiniai popieriai, išskyrus laikomus iki išpirkimo termino

                                    Rinkos kaina
                                    Visos premijos arba nuolaidos amortizuojamos

                                    e)

                                          Apyvartiniai skolos vertybiniai popieriai, laikomi iki išpirkimo termino arba laikomi kaip ilgalaikės investicijos

                                    Įsigijimo verte, sumažinta vertės sumažėjimu
                                    Visos premijos arba nuolaidos amortizuojamos

                                    f)

                                          Neapyvartiniai skolos vertybiniai popieriai

                                    Įsigijimo verte, sumažinta vertės sumažėjimu

                                    g)

                                          Likučiai bankuose ir paskolos

                                    Nominaliąja verte, perskaičiuota pagal užsienio valiutos rinkos kursą, jeigu likučiai / indėliai išreikšti užsienio valiutomis

                        11.4

                           Nebalansinių priemonių perkainojimo skirtumai

                        Išankstinių valiutos keitimo, valiutų apsikeitimo sandorių, palūkanų normų apsikeitimo (išskyrus atvejus, kai taikoma dienos kintamoji marža), išankstinių palūkanų normų sandorių, išankstinių vertybinių popierių sandorių, neatidėliotinų valiutos keitimo sandorių nuo sandorio sudarymo dienos iki atsiskaitymo dienos vertinimo rezultatai

                        Skirtumo tarp sandorio išankstinės ir neatidėliotinos verčių, perskaičiuotų pagal užsienio valiutos rinkos kursą, grynąja verte

                        11.5

                           Sukauptos pajamos ir būsimųjų laikotarpių išlaidos

                        Ataskaitiniu laikotarpiu negautos, tačiau jam priskiriamos pajamos. Iš anksto sumokėtos išlaidos ir sumokėtos sukauptos palūkanos, t. y. sukauptos palūkanos, nupirktos kartu su vertybiniu popieriumi

                        Nominaliąja verte, užsienio valiuta, perskaičiuota pagal rinkos kursą

                        11.6

                           Kita

                                    a)

                                    Avansai, paskolos, kiti mažaverčiai straipsniai. Paskolos patikos pagrindu

                                    b)

                                    Investicijos, susijusios su klientų aukso indėliais

                                    c)

                                    Grynasis pensijų turtas

                                    d)

                                    Likusios pretenzijos dėl kitų Eurosistemos sandorių šalių neįvykdytų įsipareigojimų Eurosistemos kredito operacijų kontekste

                                    e)

                                    Turtas arba pretenzijos (trečiųjų šalių atžvilgiu), perimti nuosavybėn ir (arba) įgyti realizuojant įkaitą, pateiktą įsipareigojimų nevykdančių kitų Eurosistemos sandorio šalių

                                    a)

                                    Nominaliąja verte arba įsigijimo verte

                                    b)

                                    Rinkos verte

                                    c)

                                    Kaip 25 straipsnio 2 dalyje

                                    d)

                                    Nominaliąja / atstatomąja verte (prieš nuostolių padengimą / po nuostolių padengimo)

                                    e)

                                    Įsigijimo verte (jei finansinis turtas yra išreikštas užsienio valiutomis – perskaičiuota pagal užsienio valiutos rinkos kursą, galiojusį įsigijimo metu)

                        12

                           Metų nuostolis

                        Nominaliąja verte

                  ĮSIPAREIGOJIMAI

                        Balanso straipsnis

                        Balanso straipsnių turinio kategorijos

                        Vertinimo principas

                        1

                           Banknotai apyvartoje

                        Pagal Sprendimą ECB/2010/29 ECB išleisti eurų banknotai

                        Nominaliąja verte

                        2

                           Su pinigų politikos operacijomis susiję įsipareigojimai euro zonos kredito įstaigoms eurais

                        2.1, 2.2, 2.3 ir 2.5 straipsnių atveju: indėliai eurais, kaip apibūdinta Gairėse (ES) 2015/510 (ECB/2014/60)

                        2.1

                           Einamosios sąskaitos (įskaitant privalomųjų atsargų sistemą)

                        Į finansinių institucijų, kurioms pagal Europos centrinių bankų sistemos ir Europos Centrinio Banko statutą (ECBS statutą) taikomi privalomųjų atsargų reikalavimai, sąrašą įtrauktų kredito įstaigų sąskaitos eurais. Į šį straipsnį pirmiausia įtraukiamos sąskaitos, naudojamos privalomosioms atsargoms laikyti

                        Nominaliąja verte

                        2.2

                           Indėlių galimybė

                        Vienos nakties indėliai su iš anksto nustatyta palūkanų norma (nuolatinė galimybė)

                        Nominaliąja verte

                        2.3

                           Terminuotieji indėliai

                        Lėšų rinkimas siekiant sumažinti likvidumą, susijęs su koregavimo operacijomis

                        Nominaliąja verte

                        2.4

                           Koreguojamosios grįžtamosios operacijos

                        Su pinigų politika susiję sandoriai, kuriais siekiama sumažinti likvidumą

                        Nominaliąja verte arba atpirkimo sandorio verte

                        2.5

                           Indėliai, susiję su įkaito vertės išlaikymo prievole

                        Kredito įstaigų indėliai, atsirandantys dėl užtikrinamojo turto, susijusio su šioms kredito įstaigoms suteiktu kreditu, vertės sumažėjimo

                        Nominaliąja verte

                        3

                           Kiti įsipareigojimai euro zonos kredito įstaigoms eurais

                        Atpirkimo sandoriai, susiję su tuo pat metu vykdomais atvirkštiniais atpirkimo sandoriais, valdant vertybinių popierių portfelius, priskiriamus 7 turto straipsniui „euro zonos rezidentų vertybiniai popieriai eurais“. Kitos operacijos, nesusijusios su Eurosistemos pinigų politikos priemonėmis. Šis straipsnis neapima kredito įstaigų einamųjų sąskaitų

                        Nominaliąja verte arba atpirkimo sandorio verte

                        4

                           Išleisti ECB skolos sertifikatai

                        Skolos sertifikatai, kaip apibūdinta Gairėse (ES) 2015/510 (ECB/2014/60). Vertybiniai popieriai su nuolaida, išleisti siekiant sumažinti likvidumą

                        Įsigijimo verte
                        Visos nuolaidos amortizuojamos

                        5

                           Įsipareigojimai kitiems euro zonos rezidentams eurais

                        5.1

                           Valdžios sektorius

                        Einamosios sąskaitos, terminuotieji indėliai, indėliai, išmokami pagal pareikalavimą

                        Nominaliąja verte

                        5.2

                           Kiti įsipareigojimai

                        Darbuotojų, bendrovių ir klientų, įskaitant finansines institucijas, atleistų nuo privalomųjų atsargų reikalavimų, einamosios sąskaitos (žr. 2.1 įsipareigojimų straipsnį); terminuotieji indėliai, indėliai, išmokami pagal pareikalavimą

                        Nominaliąja verte

                        6

                           Įsipareigojimai ne euro zonos rezidentams eurais

                        Einamosios sąskaitos, terminuotieji indėliai, indėliai, išmokami pagal pareikalavimą, įskaitant sąskaitas, laikomas mokėjimų tikslais, ir sąskaitas, laikomas rezervų valdymo tikslais: kitų bankų, centrinių bankų, tarptautinių / viršvalstybinių institucijų, įskaitant Europos Komisiją; kitų indėlininkų einamosios sąskaitos. Atpirkimo sandoriai, susiję su tuo pat metu vykdomais atvirkštiniais atpirkimo sandoriais, valdant vertybinius popierius eurais. Valstybių narių, kurių valiuta nėra euro, centrinių bankų TARGET2 sąskaitų likučiai

                        Nominaliąja verte arba atpirkimo sandorio verte

                        7

                           Įsipareigojimai euro zonos rezidentams užsienio valiuta

                        Einamosios sąskaitos. Įsipareigojimai pagal atpirkimo sandorius; paprastai užsienio valiutos arba aukso investavimo sandoriai

                        Nominaliąja verte, perskaičiuota pagal metų pabaigos užsienio valiutos rinkos kursą

                        8

                           Įsipareigojimai ne euro zonos rezidentams užsienio valiuta

                        8.1

                           Indėliai, likučiai ir kiti įsipareigojimai

                        Einamosios sąskaitos. Įsipareigojimai pagal atpirkimo sandorius; paprastai užsienio valiutos arba aukso investavimo sandoriai

                        Nominaliąja verte, perskaičiuota pagal metų pabaigos užsienio valiutos rinkos kursą

                        8.2

                           Įsipareigojimai, atsirandantys dėl kredito galimybės pagal VKM II

                        Skolinimasis pagal VKM II sąlygas

                        Nominaliąja verte, perskaičiuota pagal metų pabaigos užsienio valiutos rinkos kursą

                        9

                           TVF suteiktų specialiųjų skolinimosi teisių atitikmuo

                        SST išreikštas straipsnis, rodantis, kiek SST iš pradžių buvo suteikta atitinkamai šaliai/NCB

                        Nominaliąja verte, perskaičiuota pagal metų pabaigos užsienio valiutos rinkos kursą

                        10

                           Vidiniai Eurosistemos įsipareigojimai

                        10.1

                           Įsipareigojimai, atitinkantys pervestas užsienio atsargas

                        ECB balanso straipsnis eurais

                        Nominaliąja verte

                        10.2

                           Kiti vidiniai Eurosistemos įsipareigojimai (grynieji)

                        Šių straipsnio dalių grynoji pozicija:

                                    a)

                                    grynieji įsipareigojimai, atitinkantys TARGET2 sąskaitų ir nacionalinių centrinių bankų korespondentinių sąskaitų likučius, t. y. grynoji pretenzijų ir įsipareigojimų suma. Taip pat žr. 9.3 turto straipsnį „Kitos vidinės Eurosistemos pretenzijos (grynosios)“

                                    a)

                                    Nominaliąja verte

                                    b)

                                    kiti galintys atsirasti vidiniai Eurosistemos įsipareigojimai eurais, įskaitant tarpinį ECB pajamų paskirstymą nacionaliniams centriniams bankams

                                    b)

                                    Nominaliąja verte

                        11

                           Nebaigti atsiskaitymai

                        Atsiskaitomųjų sąskaitų likučiai (įsipareigojimai), įskaitant žiro pervedimų srautus

                        Nominaliąja verte

                        12

                           Kiti įsipareigojimai

                        12.1

                           Nebalansinių priemonių perkainojimo skirtumai

                        Išankstinių valiutos keitimo sandorių ir valiutų apsikeitimo sandorių, palūkanų normų apsikeitimo (išskyrus atvejus, kai taikoma dienos kintamoji marža) ir išankstinių palūkanų normų sandorių, išankstinių vertybinių popierių sandorių, neatidėliotinų valiutos keitimo sandorių nuo sandorio sudarymo dienos iki atsiskaitymo dienos vertinimo rezultatai

                        Skirtumas tarp sandorio išankstinės ir neatidėliotinos verčių, perskaičiuotų pagal užsienio valiutos rinkos kursą, grynąja verte

                        12.2

                           Sukauptos išlaidos ir būsimųjų laikotarpių pajamos

                        Išlaidos, kurios turės būti sumokėtos ateityje, bet yra susijusios su ataskaitiniu laikotarpiu. Pajamos, gautos per ataskaitinį laikotarpį, bet susijusios su būsimu laikotarpiu

                        Nominaliąja verte, užsienio valiuta, perskaičiuota pagal rinkos kursą

                        12.3

                           Kita

                                    a)

                                    Mokesčių tarpinės sąskaitos. Užsienio valiutos kreditinės arba garantinio draudimo sąskaitos. Atpirkimo sandoriai su kredito įstaigomis, susiję su tuo pat metu vykdomais atvirkštiniais atpirkimo sandoriais, valdant vertybinių popierių portfelius, priskiriamus 11.3 turto straipsniui „Kitas finansinis turtas“. Privalomieji indėliai, išskyrus rezervų indėlius. Kiti mažaverčiai straipsniai. Įsipareigojimai patikos pagrindu.

                                    a)

                                    Nominaliąja verte arba (atpirkimo sandorio) įsigijimo verte

                                    b)

                                    Klientų indėliai auksu

                                    b)

                                    Rinkos verte

                                    c)

                                    Grynieji pensijų įsipareigojimai

                                    c)

                                    Kaip 25 straipsnio 2 dalyje

                        13

                           Atidėjiniai

                                    a)

                                    Užsienio valiutos kurso, palūkanų normos, kredito ir aukso kainos rizikai ir kitiems tikslams, pvz., numatomoms išlaidoms ateityje ir įnašams pagal ECBS statuto 48 straipsnio 2 dalį valstybių narių, kurių išimtys buvo panaikintos, centrinių bankų atžvilgiu

                                    a)

                                    Įsigijimo verte / nominaliąja verte

                                    b)

                                    Iš pinigų politikos operacijų atsirandančioms kitos sandorio šalies arba kredito rizikai

                                    b)

                                    Nominaliąja verte (paremta metų pabaigoje Valdančiosios tarybos atliktu įvertinimu)

                        14

                           Perkainojimo sąskaitos

                                    a)

                                    Perkainojimo sąskaitos, susijusios su aukso, visų rūšių vertybinių popierių eurais, visų rūšių vertybinių popierių užsienio valiuta, pasirinkimo sandorių kainų pokyčiais; rinkos vertinimo skirtumai, susiję su palūkanų normų rizikos išvestinėmis priemonėmis; perkainojimo sąskaitos, susijusios su užsienio valiutų kursų svyravimais kiekvienos turimos valiutos grynosios pozicijos, įskaitant valiutų apsikeitimo / išankstinius valiutos keitimo sandorius ir SST, atžvilgiu
                                    Specialiosios perkainojimo sąskaitos, atsirandančios dėl įnašų pagal ECBS statuto 48 straipsnio 2 dalį valstybių narių, kurių išimtys buvo panaikintos, centrinių bankų atžvilgiu. Žr. 14 straipsnio 2 dalį

                                    a)

                                    Perkainojimo skirtumas tarp vertės vidurkine kaina ir rinkos vertės, užsienio valiuta perskaičiuojama pagal rinkos kursą

                                    b)

                                    Nustatytų išmokų grynųjų įsipareigojimų (turto), susijusių su išmokomis, mokamomis pasibaigus tarnybos laikui, kurias išreiškia grynoji šių straipsnių dalių pozicija, pakartotinio išmatavimo rezultatai:

                                                i)

                                                Aktuarinio pelno ir nuostolių dabartine fiksuotų išmokų įsipareigojimų verte

                                                ii)

                                                Planuojamo turto atsiperkamumo, išskyrus sumas, įtrauktas į nustatytų išmokų grynųjų įsipareigojimų (turto) grynąsias palūkanas

                                                iii)

                                                Bet kokio turto aukščiausios ribos poveikio pokyčio, išskyrus sumas, įtrauktas į nustatytų išmokų grynųjų įsipareigojimų (turto) grynąsias palūkanas

                                    b)

                                    Kaip 25 straipsnio 2 dalyje

                        15

                           Kapitalas ir rezervai

                        15.1

                           Kapitalas

                        Apmokėtas kapitalas

                        Nominaliąja verte

                        15.2

                           Rezervai

                        Įstatyminiai rezervai pagal ECBS statuto 33 straipsnį ir įnašai pagal ECBS statuto 48 straipsnio 2 dalį valstybių narių, kurių išimtys buvo panaikintos, centrinių bankų atžvilgiu

                        Nominaliąja verte

                        16

                           Metų pelnas

                        Nominaliąja verte

                  “

         (1)  2014 m. gruodžio 19 d. Europos Centrinio Banko gairės (ES) 2015/510 dėl Eurosistemos pinigų politikos sistemos įgyvendinimo (ECB/2014/60) (OL L 91, 2015 4 2, p. 3).

         (2)  2010 m. gruodžio 13 d. Europos Centrinio Banko sprendimas ECB/2010/29 dėl eurų banknotų emisijos (OL L 35, 2011 2 9, p. 26).


title: 2017 m. gruodžio 7 d. Tarybos sprendimas (BUSP) 2017/2264, kuriuo iš dalies keičiamas Sprendimas 2014/219/BUSP dėl Europos Sąjungos BSGP misijos Malyje (EUCAP Sahel Mali)

text:
8.12.2017

               LT

               Europos Sąjungos oficialusis leidinys

               L 324/52

         TARYBOS SPRENDIMAS (BUSP) 2017/2264
   2017 m. gruodžio 7 d.
   kuriuo iš dalies keičiamas Sprendimas 2014/219/BUSP dėl Europos Sąjungos BSGP misijos Malyje (EUCAP Sahel Mali)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2014 m. balandžio 15 d. Taryba priėmė Sprendimą 2014/219/BUSP (1);

               (2)

               2017 m. sausio 11 d. Taryba priėmė Sprendimą (BUSP) 2017/50 (2), kuriuo iš dalies keičiamas Sprendimas 2014/219/BUSP; juo misijos įgaliojimai pratęsiami dvejų metų laikotarpiui iki 2019 m. sausio 14 d. ir numatoma orientacinė finansinė suma laikotarpiui iki 2018 m. sausio 14 d.;

               (3)

               Sprendimas 2014/219/BUSP turėtų būti iš dalies pakeistas, kad būtų numatyta orientacinė finansavimo suma laikotarpiui nuo 2018 m. sausio 15 d. iki 2019 m. sausio 14 d.;

               (4)

               todėl Sprendimas 2014/219/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2014/219/BUSP 14 straipsnio 1 dalis pakeičiama taip:

      „1.   Orientacinė finansavimo suma, skirta su EUCAP Sahel Mali susijusioms išlaidoms nuo 2014 m. balandžio 15 d. iki 2015 m. sausio 14 d. padengti, yra 5 500 000 EUR.
      Orientacinė finansavimo suma, skirta su EUCAP Sahel Mali susijusioms išlaidoms nuo 2015 m. sausio 15 d. iki 2016 m. sausio 14 d. padengti, yra 11 400 000 EUR.
      Orientacinė finansavimo suma, skirta su EUCAP Sahel Mali susijusioms išlaidoms nuo 2016 m. sausio 15 d. iki 2017 m. sausio 14 d. padengti, yra 19 775 000 EUR.
      Orientacinė finansavimo suma, skirta su EUCAP Sahel Mali susijusioms išlaidoms nuo 2017 m. sausio 15 d. iki 2018 m. sausio 14 d. padengti, yra 29 800 000 EUR.
      Orientacinė finansavimo suma, skirta su EUCAP Sahel Mali susijusioms išlaidoms nuo 2018 m. sausio 15 d. iki 2019 m. sausio 14 d. padengti, yra 28 450 000 EUR.“

   2 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. gruodžio 7 d.

            Tarybos vardu

            Pirmininkas

         A. ANVELT

      (1)  2014 m. balandžio 15 d. Tarybos sprendimas 2014/219/BUSP dėl Europos Sąjungos BSGP misijos Malyje (EUCAP Sahel Mali) (OL L 113, 2014 4 16, p. 21).

      (2)  2017 m. sausio 11 d. Tarybos sprendimas (BUSP) 2017/50, kuriuo iš dalies keičiamas Sprendimas 2014/219/BUSP dėl Europos Sąjungos BSGP misijos Malyje (EUCAP Sahel Mali) (OL L 7, 2017 1 12, p. 18).


title: 2017 m. lapkričio 30 d. Tarybos sprendimas (ES) 2017/2261 dėl pozicijos, kurios Sąjungos vardu turi būti laikomasi Jungtiniame ministrų komitete ir Jungtiniame bendradarbiavimo komitete, įsteigtuose Europos Sąjungos bei jos valstybių narių ir Kanados strateginės partnerystės susitarimu, dėl Jungtinio ministrų komiteto darbo tvarkos taisyklių ir Jungtinio bendradarbiavimo komiteto bei pakomitečių įgaliojimų patvirtinimo

text:
8.12.2017

               LT

               Europos Sąjungos oficialusis leidinys

               L 324/41

         TARYBOS SPRENDIMAS (ES) 2017/2261
   2017 m. lapkričio 30 d.
   dėl pozicijos, kurios Sąjungos vardu turi būti laikomasi Jungtiniame ministrų komitete ir Jungtiniame bendradarbiavimo komitete, įsteigtuose Europos Sąjungos bei jos valstybių narių ir Kanados strateginės partnerystės susitarimu, dėl Jungtinio ministrų komiteto darbo tvarkos taisyklių ir Jungtinio bendradarbiavimo komiteto bei pakomitečių įgaliojimų patvirtinimo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 37 straipsnį,
   atsižvelgdama į Sutartį dėl Europos Sąjungos veikimo, ypač į jos 212 straipsnio 1 dalį kartu su 218 straipsnio 9 dalimi,
   atsižvelgdama į Europos Komisijos ir Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               Europos Sąjungos bei jos valstybių narių ir Kanados strateginės partnerystės susitarimas (1) (toliau – Susitarimas) pasirašytas 2016 m. spalio 30 d. Briuselyje ir laikinai taikomas nuo 2017 m. balandžio 1 d.;

               (2)

               Susitarimo įgyvendinimui palengvinti Susitarimo 27 straipsnio 2 ir 3 dalimis įsteigtas Jungtinis ministrų komitetas ir Jungtinis bendradarbiavimo komitetas;

               (3)

               Susitarimo 27 straipsnio 2 dalies b punkto iv papunktyje nustatyta, kad Jungtinis ministrų komitetas tvirtina savo darbo tvarkos taisykles, o Susitarimo 27 straipsnio 3 dalies c punkte nustatyta, kad Jungtinis bendradarbiavimo komitetas susitaria dėl savo įgaliojimų. Susitarimo 27 straipsnio 3 dalies b punkto viii papunktyje nustatyta, kad Jungtinis bendradarbiavimo komitetas steigia pakomitečius, kurie padėtų jam vykdyti pareigas;

               (4)

               Susitarimo 27 straipsnio 2 dalies b punkto ii papunktyje nustatyta, kad Jungtiniam ministrų komitetui bendrai pirmininkauja Kanados užsienio reikalų ministras ir Sąjungos vyriausiasis įgaliotinis užsienio reikalams ir saugumo politikai. Susitarimo 27 straipsnio 3 dalies c punkte nustatyta, kad Jungtiniam bendradarbiavimo komitetui bendrai pirmininkauja vienas vyresnysis Kanados pareigūnas ir vienas vyresnysis Sąjungos pareigūnas;

               (5)

               siekiant užtikrinti veiksmingą Susitarimo įgyvendinimą, turėtų būti patvirtintos Jungtinio ministrų komiteto darbo tvarkos taisyklės ir Jungtinio bendradarbiavimo komiteto ir jo pakomitečių įgaliojimai;

               (6)

               todėl Sąjungos pozicija Jungtiniame ministrų komitete ir Jungtiniame bendradarbiavimo komitete turėtų būti grindžiama pridedamais Jungtinio ministrų komiteto darbo tvarkos taisyklių ir Jungtinio bendradarbiavimo komiteto bei jo pakomitečių įgaliojimų tekstų projektais,

         PRIĖMĖ ŠĮ SPRENDIMĄ:
   1 straipsnis
   1.   Pozicija, kurios Sąjungos vardu turi būti laikomasi ES ir Kanados jungtiniame ministrų komitete, grindžiama prie šio sprendimo pridedamu Jungtinio ministrų komiteto darbo tvarkos taisyklių tekstu.
   2.   Pozicija, kurios Sąjungos vardu turi būti laikomasi ES ir Kanados jungtiniame bendradarbiavimo komitete, grindžiama prie šio sprendimo pridedamu Jungtinio bendradarbiavimo komiteto ir pakomitečių įgaliojimų tekstu.
   2 straipsnis
   Šis sprendimas skirtas Komisijai ir Sąjungos vyriausiajam įgaliotiniui užsienio reikalams ir saugumo politikai.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. lapkričio 30 d.

            Tarybos vardu

            Pirmininkė

         K. SIMSON

      (1)  Europos Sąjungos bei jos valstybių narių ir Kanados strateginės partnerystės susitarimas (OL L 329, 2016 12 3, p. 45).

      PRIEDAS

         JUNGTINIO MINISTRŲ KOMITETO SPRENDIMAS
         … m. … … d.
         kuriuo patvirtinamos jo darbo tvarkos taisyklės
         ES IR KANADOS JUNGTINIS MINISTRŲ KOMITETAS,
         atsižvelgdamas į Europos Sąjungos bei jos valstybių narių ir Kanados strateginės partnerystės susitarimą (toliau – Susitarimas), ypač į jo 27 straipsnį,
         kadangi:

                     (1)

                     remiantis Susitarimo 30 straipsnio 2 dalimi, Susitarimas laikinai taikomas nuo 2017 m. balandžio 1 d.;

                     (2)

                     remiantis Susitarimo 27 straipsnio 2 dalies b punkto iv papunkčiu, Jungtinis ministrų komitetas turi patvirtinti savo darbo tvarkos taisykles,

               NUSPRENDĖ:
         Patvirtinamos priede pateiktos Jungtinio ministrų komiteto darbo tvarkos taisyklės.

            Pasirašyta … …

                  ES ir Kanados jungtinio ministrų komiteto vardu

                  Pirmininkai

      PRIEDAS
      Jungtinio ministrų komiteto darbo tvarkos taisyklės
      Užduotys
      Jungtinio ministrų komiteto (JMK) užduotys yra šios:

                  a)

                  vertinti santykių būklę pagal Jungtinio bendradarbiavimo komiteto (JBK) pateiktą metinę ataskaitą;

                  b)

                  teikti rekomendacijas dėl JBK veiklos, taip pat dėl naujų būsimo bendradarbiavimo sričių;

                  c)

                  priimti sprendimus gavus Susitarimo Šalių patvirtinimą;

                  d)

                  remiantis Susitarimo 28 straipsniu teikti rekomendacijas dėl bet kokių su šio Susitarimo įgyvendinimu susijusių ginčų sprendimo.

            Pirmininkavimas, sudėtis ir nariai

                  1.

                  JMK bendrai pirmininkauja Kanados užsienio reikalų ministras ir Sąjungos vyriausiasis įgaliotinis užsienio reikalams ir saugumo politikai.

                  2.

                  Prieš kiekvieną JMK posėdį kiekviena Susitarimo Šalis praneša sekretoriatui apie savo delegacijos sudėtį.

                  3.

                  Pirmininkai gali pakviesti ekspertus arba kitų įstaigų atstovus dalyvauti posėdyje stebėtojų teisėmis arba pateikti informacijos konkrečiais klausimais.

            Posėdžiai

                  1.

                  JMK posėdžiauja kartą per metus arba kaip abipusiškai patvirtinama, jei tai būtina atsižvelgiant į aplinkybes. JMK posėdžiai vyksta bendrai patvirtintą datą paeiliui Europos Sąjungoje ir Kanadoje arba bet kokioje kitoje vietoje, kurią bendrai patvirtina pirmininkai.

                  2.

                  JMK posėdžiai yra uždari, nebent pirmininkai, gavę Susitarimo Šalių patvirtinimą, nusprendžia, kad posėdis yra viešas.

            Sekretoriatas

                  1.

                  Europos išorės veiksmų tarnybos atstovas ir Kanados Vyriausybės užsienio reikalų departamento atstovas kartu eina JMK sekretorių pareigas. Svarbūs pirmininkų gaunami ir teikiami pranešimai perduodami sekretoriams.

                  2.

                  Sekretoriatas užtikrina, kad prieš JMK posėdžius būtų reguliariai palaikomi ryšiai, taip pat ir per vaizdo konferencijas, kad būtų atsižvelgta į temines diskusijas, galėjusias vykti prieš JMK posėdžius. Per šias diskusijas aptarti dalykai įtraukiami į JMK posėdžių darbotvarkę.

            Posėdžių darbotvarkės

                  1.

                  Priimančiosios Susitarimo Šalies sekretoriatas parengia kiekvieno posėdžio preliminarią darbotvarkę. Jei leidžia aplinkybės, preliminari darbotvarkė ir visi svarbūs dokumentai išsiunčiami Susitarimo Šalims likus ne mažiau kaip 15 darbo dienų iki posėdžio pradžios.

                  2.

                  Darbotvarkė patvirtinama pirmininkų ir priimama JMK kiekvieno posėdžio pradžioje. Pirmininkams nutarus, į darbotvarkę gali būti įtraukta ir kitų klausimų, kurie nebuvo įtraukti į preliminarią darbotvarkę.

            Jungtinio ministrų komiteto pareiškimas
      Kiekvieno posėdžio pabaigoje Susitarimo Šalys patvirtina JMK pareiškimą. Jis skelbiamas viešai ir į jį gali būti įtraukiamos bet kokios Susitarimo Šalių patvirtintos rekomendacijos.
      Sprendimai ir rekomendacijos

                  1.

                  Susitarimo tikslams įgyvendinti JMK gali priimti sprendimus ar teikti rekomendacijas.

                  2.

                  JMK sprendimai ir rekomendacijos priimami gavus bendrą Susitarimo Šalių patvirtinimą ir perduodami, jei kalbama apie ES, Europos Komisijos Generaliniam sekretoriatui, Europos išorės veiksmų tarnybai, Europos Sąjungos valstybių narių nuolatinėms atstovybėms, ES Tarybos Generaliniam sekretoriatui ir, jei kalbama apie Kanadą, atitinkamoms Kanados valdžios institucijoms.

                  3.

                  Sprendimai priimami, kai Susitarimo Šalys, laikydamosi savo įstatymų ir taisyklių, užbaigia savo atitinkamas vidaus procedūras.

                  4.

                  JMK sprendimai ir rekomendacijos saugomi dviem galiojančiais pirmininkų pasirašytais egzemplioriais.

                  5.

                  Skubos atvejais sprendimus ir rekomendacijas galima priimti rašytine procedūra, nerengiant oficialaus JMK posėdžio. Šie sprendimai ir rekomendacijos perduodami Susitarimo Šalims.

            Išlaidos

                  1.

                  Kiekviena Susitarimo Šalis padengia visas dėl dalyvavimo JMK posėdžiuose patirtas savo išlaidas, susijusias su darbuotojų, kelionės ir pragyvenimo bei pašto ir telekomunikacijų išlaidomis.

                  2.

                  Kiekviena Susitarimo Šalis padengia savo patirtas išlaidas, susijusias su vertimu žodžiu posėdžiuose ir vertimu raštu.

                  3.

                  Priimančioji Susitarimo Šalis padengia posėdžių organizavimo ir dokumentų dauginimo išlaidas.

            Konfidencialumas
      Kai Susitarimo Šalis JMK pateikia informaciją, kuri nurodyta kaip konfidenciali, kita Šalis tą informaciją tvarko laikydamasi konfidencialumo principų.
      Darbo tvarkos taisyklių pakeitimas
      Šios Darbo tvarkos taisyklės gali būti iš dalies keičiamos pagal nuostatas dėl sprendimų ir rekomendacijų.

      Jungtinio bendradarbiavimo komiteto ir pakomitečių įgaliojimai
      ES IR KANADOS JUNGTINIS BENDRADARBIAVIMO KOMITETAS,
      atsižvelgdamas į Europos Sąjungos bei jos valstybių narių ir Kanados strateginės partnerystės susitarimą (toliau – Susitarimas), ypač į jo 27 straipsnį,
      kadangi:

                  (1)

                  remiantis Susitarimo 30 straipsnio 2 dalimi, kai kurios Susitarimo dalys laikinai taikomos nuo 2017 m. balandžio 1 d.;

                  (2)

                  remiantis Susitarimo 27 straipsnio 3 dalies c punktu, Jungtinis bendradarbiavimo komitetas tvirtina savo įgaliojimus;

                  (3)

                  remiantis Susitarimo 27 straipsnio 3 dalies b punkto viii papunkčiu, Jungtinis bendradarbiavimo komitetas gali sudaryti pakomitečius, kuriuose galėtų būti ekspertų lygiu nagrinėjami svarbiausi klausimai, kuriems taikomas Susitarimas,

            PATVIRTINO:
      Patvirtinami priede pateikti Jungtinio bendradarbiavimo komiteto įgaliojimai.

         Pasirašyta … …

               ES ir Kanados jungtinio bendradarbiavimo komiteto vardu

               Pirmininkai

      PRIEDAS
      Jungtinio bendradarbiavimo komiteto įgaliojimai
      Užduotys
      Jungtinio bendradarbiavimo komiteto (JBK) užduotys yra šios:

                  a)

                  teikti rekomendacijas dėl prioritetų, susijusių su Susitarimo Šalių bendradarbiavimu;

                  b)

                  stebėti Susitarimo Šalių strateginių santykių pokyčius;

                  c)

                  keistis nuomonėmis ir teikti pasiūlymus dėl visų abiem pusėms svarbių klausimų;

                  d)

                  teikti rekomendacijas dėl Susitarimo Šalių santykių veiksmingumo, didesnio efektyvumo ir tarpusavio sąveikos;

                  e)

                  užtikrinti tinkamą šio Susitarimo įgyvendinimą;

                  f)

                  teikti JMK metinę santykių būklės ataskaitą, kurią Susitarimo Šalys skelbia viešai;

                  g)

                  tinkamai spręsti bet kokį Susitarimo Šalių pagal šį Susitarimą jam perduotą klausimą;

                  h)

                  steigti pakomitečius, kurie padėtų JBK vykdyti pareigas. Tačiau šie pakomitečiai neturėtų dubliuoti pagal kitus Susitarimo Šalių sudarytus susitarimus įsteigtų įstaigų veiklos;

                  i)

                  nagrinėti atvejus, kai kuri nors Susitarimo Šalis mano, kad dėl sprendimų priėmimo procesų bendradarbiavimo srityje, kuri nėra reguliuojama konkrečiu susitarimu, buvo arba galėjo būti pakenkta jos interesams.

            Sudėtis, pirmininkavimas ir nariai

                  1.

                  JBK sudaro Šalių atstovai.

                  2.

                  JBK bendrai pirmininkauja vienas vyresnysis Europos išorės veiksmų tarnybos pareigūnas ir vienas vyresnysis Kanados Vyriausybės užsienio reikalų departamento pareigūnas.

                  3.

                  Prieš kiekvieną JBK posėdį kiekviena Susitarimo Šalis praneša pirmininkams apie savo delegacijos sudėtį.

                  4.

                  Pirmininkai gali pakviesti ekspertus arba kitų įstaigų atstovus dalyvauti posėdyje stebėtojų teisėmis arba pateikti informacijos konkrečiais klausimais.

            Posėdžiai

                  1.

                  JBK posėdžiauja kasmet arba kaip bendrai patvirtinta. JBK posėdžius šaukia jo pirmininkai. Posėdžiai vyksta paeiliui Europos Sąjungoje ir Kanadoje bendrai patvirtintą datą. Bet kurios Susitarimo Šalies prašymu JBK gali rengti neeilinius posėdžius.

                  2.

                  Pirmininkams patvirtinus šie neeiliniai JBK posėdžiai gali būti išimties tvarka rengiami kaip vaizdo ar telekonferencijos.

                  3.

                  JBK posėdžiai yra uždari, nebent pirmininkai, gavę Susitarimo Šalių patvirtinimą, nusprendžia, kad posėdis yra viešas.

            Sekretoriatas
      Europos išorės veiksmų tarnybos atstovas ir Kanados Vyriausybės užsienio reikalų departamento atstovas kartu eina JBK sekretorių pareigas. Svarbūs pirmininkų gaunami ir teikiami pranešimai perduodami sekretoriams.
      Posėdžių darbotvarkės

                  1.

                  Priimančiosios Susitarimo Šalies sekretoriatas, pasikonsultavęs su kitu sekretoriatu, parengia kiekvieno posėdžio preliminarią darbotvarkę. Preliminari darbotvarkė ir visi svarbūs dokumentai išsiunčiami Susitarimo Šalims likus ne mažiau kaip 15 darbo dienų iki posėdžio pradžios. Konkrečiam posėdžiui pirmininkai, jei reikia, gavę Susitarimo Šalių patvirtinimą, gali nustatyti kitokius terminus.

                  2.

                  Bet kuri Susitarimo Šalis gali paprašyti sekretoriato įtraukti klausimą į darbotvarkę. Į preliminarią darbotvarkę įtraukiami visi klausimai, dėl kurių sekretoriatas gavo tokį prašymą ne vėliau kaip prieš 21 darbo dieną iki posėdžio datos.

                  3.

                  Darbotvarkė patvirtinama pirmininkų ir priimama JBK kiekvieno posėdžio pradžioje. Pirmininkams patvirtinus į darbotvarkę gali būti įtraukta ir kitų klausimų, kurie nebuvo įtraukti į preliminarią darbotvarkę.

                  4.

                  Susitarimo Šalys užtikrina, kad prieš JBK posėdį būtų reguliariai palaikomi ryšiai, taip pat ir per vaizdo konferencijas, kad būtų atsižvelgta į temines ir geografines diskusijas, galėjusias vykti prieš posėdį. Per šias diskusijas aptarti dalykai įtraukiami į JBK darbotvarkę.

            Protokolai

                  1.

                  Pirmininkai apibendrina kiekviename posėdyje JBK padarytas išvadas. Remdamiesi šiomis išvadomis abu sekretoriatai patvirtina protokolo projektą. Priimančiosios Šalies sekretoriatas pateikia pirmą protokolo projektą per 15 darbo dienų po posėdžio datos.

                  2.

                  Susitarimo Šalys patvirtina tą projektą per 30 darbo dienų nuo posėdžio dienos arba iki Susitarimo Šalių patvirtintos datos. Susitarimo Šalims patvirtinus protokolo projektą pirmininkai ranka ar elektroninėmis priemonėmis pasirašo du originalius egzempliorius.

            Rekomendacijos

                  1.

                  JBK rekomendacijos priimamos gavus bendrą Susitarimo Šalių patvirtinimą ir įtraukiamos į bendrą protokolą. Protokolas perduodamas atitinkamai, jei kalbama apie ES, Europos Komisijos Generaliniam sekretoriatui, Europos išorės veiksmų tarnybai, Europos Sąjungos valstybių narių nuolatinėms atstovybėms, ES Tarybos Generaliniam sekretoriatui ir, jei kalbama apie Kanadą, atitinkamoms Kanados valdžios institucijoms.

                  2.

                  JBK teikia atitinkamas rekomendacijas dėl bet kokių su šio Susitarimo įgyvendinimu susijusių ginčų sprendimo. Šios rekomendacijos teikiamos remiantis Susitarimo 28 straipsniu.

            Metinė ataskaita Jungtiniam ministrų komitetui

                  1.

                  Sekretoriatas užtikrina, kad metinė santykių būklės ataskaita būtų parengta ir pateikta Susitarimo Šalims likus ne mažiau kaip 15 darbo dienų prieš JBK posėdį.

                  2.

                  JBK tvirtina metinę JMK skirtą ataskaitą. Patvirtinta ataskaita skelbiama viešai.

            Išlaidos

                  1.

                  Kiekviena Susitarimo Šalis padengia visas dėl dalyvavimo JBK posėdžiuose patirtas savo išlaidas, susijusias su darbuotojų, kelionės ir pragyvenimo bei pašto ir telekomunikacijų išlaidomis.

                  2.

                  Kiekviena Susitarimo Šalis padengia savo patirtas išlaidas, susijusias su vertimu žodžiu posėdžiuose ir vertimu raštu.

                  3.

                  Priimančioji Susitarimo Šalis padengia išlaidas, susijusias su posėdžių organizavimu ir dokumentų dauginimu.

            Pakomitečių steigimas

                  1.

                  JBK gali steigti pakomitečius, kurie padėtų jam vykdyti pareigas. Po kiekvieno posėdžio pakomitečiai atsiskaito JBK, be to, jie nedubliuoja pagal kitus Susitarimo Šalių susitarimus įsteigtų įstaigų veiklos.

                  2.

                  JBK gali panaikinti bet kokį įsteigtą pakomitetį, apibrėžti ar iš dalies keisti pakomitečių įgaliojimus ar įsteigti kitus pakomitečius.

            Konfidencialumas
      Kai Susitarimo Šalis JBK pateikia informaciją, kuri nurodyta kaip konfidenciali, kita Šalis tą informaciją tvarko laikydamasi konfidencialumo principų.
      Įgaliojimų pakeitimas
      Šie Įgaliojimai gali būti iš dalies keičiami pagal Susitarimo 27 straipsnio 3 dalies c punktą.
      Pakomitečiai

                  1.

                  Jungtinio bendradarbiavimo komiteto (JBK) pakomitečiai (toliau – pakomitečiai) gali aptarti Susitarimo įgyvendinimą jo taikymo srityse. Jie taip pat gali aptarti klausimus arba konkrečius projektus, susijusius su konkrečia dvišalio bendradarbiavimo sritimi, įskaitant Susitarimo aiškinimą.

                  2.

                  Pakomitečių veiklai vadovauja JBK. Jie per 20 darbo dienų po kiekvieno posėdžio JBK pirmininkams pateikia protokolą ir išvadas.

                  3.

                  Pakomitečius sudaro Susitarimo Šalių atstovai.

                  4.

                  Pakomitečiai gali kviesti į savo posėdžius ekspertus, kad jie išdėstytų savo požiūrį konkrečiais darbotvarkės klausimais.

                  5.

                  Pakomitečiams bendrai pirmininkauja Susitarimo Šalys.

                  6.

                  Kiekvienas pakomitetis nusprendžia, kaip skirstomos sekretoriato užduotys, kad užtikrintų, kad ataskaitos būtų laiku perduodamos JBK.

                  7.

                  Pakomitečiai rengia posėdžius pagal aplinkybes, remdamiesi bet kurios iš Susitarimo Šalių raštu pateiktu prašymu. Kiekvienas posėdis vyksta Susitarimo Šalių bendrai patvirtintoje vietoje ir bendrai patvirtintą datą. Posėdžiai taip pat gali vykti kaip vaizdo konferencijos.

                  8.

                  Pakomitečių posėdžiai yra uždari, nebent pirmininkai, Susitarimo Šalims pritarus, nusprendžia, kad posėdis yra viešas.

                  9.

                  Susitarimo Šalys bendrai tvirtina pakomitečių posėdžių darbotvarkę.

                  10.

                  Susitarimo Šalys bendrai parengia kiekvieno pakomitečių posėdžio protokolo projektą.


title: 2018 m. balandžio 6 d. Komisijos sprendimas (ES, Euratomas) 2018/559 dėl Sprendimo (ES, Euratomas) 2017/46 dėl Europos Komisijos ryšių ir informacinių sistemų saugumo 6 straipsnio įgyvendinimo taisyklių nustatymo

text:
11.4.2018

               LT

               Europos Sąjungos oficialusis leidinys

               L 93/4

         KOMISIJOS SPRENDIMAS (ES, Euratomas) 2018/559
   2018 m. balandžio 6 d.
   dėl Sprendimo (ES, Euratomas) 2017/46 dėl Europos Komisijos ryšių ir informacinių sistemų saugumo 6 straipsnio įgyvendinimo taisyklių nustatymo
   EUROPOS KOMISIJA,
   atsižvelgdama į Sutartį dėl Europos Sąjungos veikimo, ypač į jos 249 straipsnį,
   atsižvelgdama į Europos atominės energijos bendrijos steigimo sutartį,
   atsižvelgdama į 2017 m. sausio 10 d. Komisijos sprendimą (ES, Euratomas) 2017/46 dėl Europos Komisijos ryšių ir informacinių sistemų saugumo (1), ypač į jo 6 straipsnį,
   kadangi:

               (1)

               priėmus Sprendimą (ES, Euratomas) 2017/46 atsirado poreikis Komisijai peržiūrėti, atnaujinti ir konsoliduoti įgyvendinimo taisykles, susijusias su panaikintu Komisijos sprendimu C(2006) 3602 dėl Komisijos naudojamų ryšių ir informacinių sistemų saugumo;

               (2)

               griežtai laikantis vidaus taisyklių ir procedūrų, už saugumą atsakingas Komisijos narys pagal Sprendimo (ES, Euratomas) 2017/46 (2) 13 straipsnį įgaliotas parengti įgyvendinimo taisykles;

               (3)

               todėl Sprendimu C(2006) 3602 nustatytos įgyvendinimo taisyklės turėtų būti panaikintos,

         PRIĖMĖ ŠĮ SPRENDIMĄ:
   1 SKYRIUS

      BENDROSIOS NUOSTATOS

   1 straipsnis
   Dalykas ir taikymo sritis
   1.   Šio sprendimo dalykas ir taikymo sritis nustatyti Sprendimo (ES, Euratomas) 2017/46 1 straipsnyje.
   2.   Šio sprendimo nuostatos taikomos visoms ryšių ir informacinėms sistemoms (RIS). Tačiau šiame sprendime apibrėžtos pareigos netaikomos RIS, kuriose tvarkoma ES įslaptinta informacija. Atitinkamas su tomis sistemomis susijusias pareigas pagal Komisijos sprendimą (ES, Euratomas) 2015/444 (3) nustato sistemos savininkas ir Komisijos saugumo institucija.
   3.   Šio sprendimo 2 skyriuje apžvelgiamas su IT saugumu susijusio organizavimo ir pareigų praktinis įgyvendinimas. Šio sprendimo 3 skyriuje apžvelgiami su Sprendimo (ES, Euratomas) 2017/46 6 straipsniu susiję procesai.
   2 straipsnis
   Apibrėžtys
   Šiame sprendime vartojamų terminų apibrėžtys nustatytos Sprendimo (ES, Euratomas) 2017/46 2 straipsnyje. Kitų šiame sprendime vartojamų terminų apibrėžtys:
   1.   Kriptografijos patvirtinimo institucija (KPI)– institucija, kurios funkciją prisiima Žmogiškųjų išteklių ir saugumo generaliniam direktoratui pavaldi Komisijos saugumo institucija;
   2.   jungtis su išorės tinklu– bet kokia Komisijos vidaus tinklo ir bet kurio kito tinklo, įskaitant internetą, elektroninių ryšių jungtis. Šis terminas neapima trečiųjų šalių tinklų, teikiamų pagal sutartį kaip Komisijos vidaus tinklo dalių;
   3.   raktų deponavimas– procedūra, pagal kurią, užtikrinant pareigų atskyrimą, kriptografijos raktų kopijas saugo viena ar daugiau atskirų šalių, kad būtų galima raktus atkurti, jei naudojama kopija būtų prarasta. Siekiant užtikrinti, kad nė viena šalis neturėtų viso rakto, jis gali būti padalytas į dvi ar daugiau dalių, kurias saugo skirtingos šalys;
   4.   RASCI– santrumpa, reiškianti atsakomybės priskyrimą pagal šiuos priskyrimo rodiklius:
   a)   atsakingas (R)– įpareigotas veikti ir priimti sprendimus, kad būtų pasiekti reikiami rezultatai;
   b)   atskaitingas (A)– atsakingas už veiksmus, sprendimus ir veiklos efektyvumą;
   c)   pagalbinis (S)– įpareigotas bendradarbiauti su atsakingu asmeniu, kad būtų įvykdyta užduotis;
   d)   (su kuriuo) konsultuojamasi (C)– jo prašoma patarimo ar nuomonės;
   e)   (kuris) informuojamas (I)– jam nuolat teikiama aktuali informacija.
   2 SKYRIUS

      ORGANIZAVIMAS IR PAREIGOS

   3 straipsnis
   Funkcijos ir pareigos
   Su šio sprendimo 4–8 straipsniais susijusios funkcijos ir pareigos pagal RASCI modelį apibrėžtos 1 priede.
   4 straipsnis
   Derėjimas su Komisijos informacijos saugumo politika
   1.   Žmogiškųjų išteklių ir saugumo generalinis direktoratas peržiūri Komisijos IT saugumo politiką ir susijusius standartus bei gaires, siekdamas užtikrinti, kad jie atitiktų Komisijos bendrąją saugumo politiką, visų pirma Sprendimą (ES, Euratomas) 2015/443 (4) ir Komisijos sprendimą (ES, Euratomas) 2015/444.
   2.   Kitų Komisijos padalinių prašymu Žmogiškųjų išteklių ir saugumo generalinis direktoratas gali peržiūrėti jų IT saugumo politiką ar kitus IT saugumo dokumentus, kad būtų užtikrintas jų suderinamumas su Komisijos informacijos saugumo politika. Atitinkamo Komisijos padalinio vadovas užtikrina, kad visi nesuderinamumo klausimai būtų išspręsti.
   3.   Vykdydamas informacijos saugumo užtikrinimo pareigą, Žmogiškųjų išteklių ir saugumo generalinis direktoratas bendradarbiauja su Informatikos generaliniu direktoratu, siekdamas užtikrinti, kad IT saugumo procesuose būtų visiškai atsižvelgta į Sprendime (ES, Euratomas) 2015/443, visų pirma jo 3 ir 9 straipsniuose, nustatytą klasifikaciją ir saugumo principus.
   3 SKYRIUS

      IT SAUGUMO PROCESAI

   5 straipsnis
   Šifravimo technologijos
   1.   Šifravimo technologijos ES įslaptintai informacijai (ESĮI) apsaugoti naudojamos pagal Sprendimo (ES, Euratomas) 2015/444 nuostatas.
   2.   Sprendimus dėl šifravimo technologijų naudojimo ne ESĮI duomenims apsaugoti priima kiekvienos RIS savininkas, atsižvelgdamas į riziką, kuri turėtų būti sumažinta naudojant šifravimą, ir į riziką, kylančią dėl jo naudojimo.
   3.   Visus šifravimo technologijų naudojimo atvejus turi iš anksto patvirtinti KPI, nebent šifravimas naudojamas tik ne ESĮI duomenų konfidencialumui apsaugoti tranzito metu ir jam naudojami standartiniai tinklo ryšio protokolai.
   4.   Išskyrus šio straipsnio 3 dalyje nurodytą išimtį, Komisijos padaliniai užtikrina visų iššifravimo raktų atsarginių kopijų deponavimą, kad būtų galima atkurti saugomus duomenis, jei nebūtų galima pasinaudoti iššifravimo raktu. Šifruotų duomenų atkūrimas naudojant atsarginius iššifravimo raktus atliekamas tik gavus leidimą KPI nustatyta tvarka.
   5.   Prašymai leisti naudoti šifravimo technologijas oficialiai įforminami dokumentais ir juose nurodomi išsamūs RIS duomenys, duomenys, kuriuos reikia apsaugoti, numatomos naudoti technologijos ir susijusios saugumo veiklos procedūros. Šiuos prašymus pasirašo sistemos savininkas.
   6.   Prašymus leisti naudoti šifravimo technologijas pagal paskelbtus standartus ir dokumentus įvertina KPI.
   6 straipsnis
   IT saugumo patikrinimai
   1.   Žmogiškųjų išteklių ir saugumo generalinis direktoratas vykdo saugumo patikrinimus, kad nustatytų, ar IT saugumo priemonės atitinka Komisijos IT saugumo politiką, ir patikrintų šių kontrolės priemonių vientisumą.
   2.   Žmogiškųjų išteklių ir saugumo generalinis direktoratas IT saugumo patikrinimą gali atlikti:

               a)

               savo iniciatyva;

               b)

               Informacijos saugumo valdybos prašymu;

               c)

               sistemos savininko prašymu;

               d)

               po saugumo incidento arba

               e)

               nustačius, kad esama didelės rizikos konkrečiai sistemai.

         3.   Duomenų savininkai, prieš pradėdami saugoti savo informaciją ryšių ir informacinėje sistemoje, gali prašyti atlikti IT saugumo patikrinimą.
   4.   Patikrinimo rezultatai dokumentuojami oficialioje ataskaitoje, kurioje nurodomi nustatyti faktai ir pateikiamos RIS suderinamumo su IT saugumo politika gerinimo rekomendacijos; ataskaita pateikiama sistemos savininkui, o jos kopija – vietos informatikos saugumo pareigūnui. Žmogiškųjų išteklių ir saugumo generalinis direktoratas Informacijos saugumo valdybai praneša apie svarbius klausimus ir teikia rekomendacijas.
   5.   Žmogiškųjų išteklių ir saugumo generalinis direktoratas stebi rekomendacijų įgyvendinimą.
   6.   Jei reikia, IT saugumo patikrinimai apima sistemos savininkui tiek vidaus, tiek išorės teikėjų teikiamų paslaugų, patalpų ir įrangos patikrinimą.
   7 straipsnis
   Prieiga iš išorės tinklų
   1.   Žmogiškųjų išteklių ir saugumo generalinis direktoratas nustato taisykles Komisijos RIS ir išorės tinklų tarpusavio prieigos leidimo standarte.
   2.   Taisyklėse skiriami įvairūs jungčių su išorės tinklais tipai ir nustatomos atitinkamos kiekvieno tipo jungties saugumo taisyklės, įskaitant tai, ar būtina gauti atitinkamos institucijos leidimą prisijungti, kaip nurodyta šio straipsnio 4 dalyje.
   3.   Jei reikia, leidimas išduodamas remiantis oficialiu prašymo ir leidimo procesu. Leidimas galioja tam tikrą laiką ir turi būti gautas iki jungties aktyvinimo.
   4.   Žmogiškųjų išteklių ir saugumo generalinis direktoratas bendrai atsakingas už prisijungimo prašymų tenkinimą, tačiau pagal Sprendimo (ES, Euratomas) 2015/443 17 straipsnio 3 dalį ir šio straipsnio 8 dalyje nurodytomis sąlygomis gali savo nuožiūra perduoti atsakomybę už tam tikrų tipų jungtis.
   5.   Leidimus suteikiantis subjektas gali nustatyti papildomus saugumo reikalavimus kaip būtiną leidimo prisijungti sąlygą, kad apsaugotų Komisijos RIS ir tinklus nuo neteisėtos prieigos ar kitų saugumo pažeidimų rizikos.
   6.   Pagrindinis tinklų paslaugų teikėjas Komisijai yra Informatikos generalinis direktoratas. Bet kuris kitas Komisijos padalinys, ketinantis naudoti tinklą, kurį teikia ne Informatikos generalinis direktoratas, pirmiausia turi gauti Informacijos saugumo valdybos sutikimą. Komisijos padalinys prašymą naudoti tokį tinklą pagrindžia dokumentais ir įrodo, jog tinklo kontrolė yra pakankama, kad atitiktų gaunamos ir siunčiamos informacijos srautų kontrolės reikalavimus.
   7.   RIS savininkas nustato tos RIS prieigos iš išorės saugumo reikalavimus ir, padedamas vietos informatikos saugumo pareigūno, užtikrina, kad būtų įgyvendintos tinkamos jos saugumo užtikrinimo priemonės.
   8.   Įgyvendinamos tinklo išorės jungčių saugumo priemonės grindžiamos būtinumo žinoti ir mažiausių teisių principais, kurie užtikrina, kad asmenys gautų tik savo oficialioms pareigoms Komisijoje vykdyti būtiną informaciją ir prieigos teises.
   9.   Visos tinklo išorės jungtys filtruojamos ir stebimos siekiant aptikti galimus saugumo pažeidimus.
   10.   Kai jungtys kuriamos siekiant užtikrinti galimybę naudoti RIS kaip užsakomąją paslaugą, leidimas duodamas su sąlyga, kad 8 straipsnyje aprašytos procedūros rezultatas bus teigiamas.
   8 straipsnis
   RIS kaip užsakomosios paslaugos
   1.   Taikant šį sprendimą laikoma, kad RIS teikiama kaip užsakomoji paslauga, kai ji teikiama pagal rangos sutartį su trečiąja šalimi, kurioje numatyta, kad RIS laikoma ne Komisijos patalpose. Tai apima atskiras arba daugybines RIS, taip pat kitas užsakomąsias IT paslaugas, duomenų centrus ne Komisijos patalpose ir Komisijos duomenų rinkinių tvarkymą išorės tarnybose.
   2.   Užsakant RIS kaip užsakomąją paslaugą į tvarkomos informacijos neskelbtinumą arba klasifikavimą atsižvelgiama taip:

               a)

               RIS, kuriose tvarkoma ESĮI, akredituojamos pagal Sprendimą (ES, Euratomas) 2015/444 ir dėl jų iš anksto konsultuojamasi su Komisijos Saugumo akreditavimo institucija. Sistemos, kuriose tvarkoma ESĮI, negali būti teikiamos kaip užsakomoji paslauga;

               b)

               RIS, kurioje tvarkoma ne ESĮI, savininkas įgyvendina proporcingas priemones, kuriomis sprendžiami saugumo užtikrinimo klausimai laikantis atitinkamų teisinių įpareigojimų arba informacijos neskelbtinumo reikalavimų ir atsižvelgiant į riziką, susijusią su užsakomosiomis paslaugomis. Žmogiškųjų išteklių ir saugumo generalinis direktoratas gali nustatyti papildomų reikalavimų;

               c)

               užsakomuosiuose programinės įrangos kūrimo projektuose atsižvelgiama į kuriamo programinio kodo ir jį kuriant naudojamų bandomųjų duomenų neskelbtinumą.

         3.   Be Sprendimo (ES, Euratomas) 2017/46 3 straipsnyje nustatytų principų, RIS, teikiamoms kaip užsakomosioms paslaugoms, taikomi šie principai:

               a)

               užsakomųjų paslaugų susitarimai turi būti tokie, kad būtų išvengta priklausomybės nuo konkrečių tiekėjų;

               b)

               užsakomųjų paslaugų saugumo susitarimais turi būti kuo labiau sumažinta trečiosios šalies darbuotojų galimybė gauti arba keisti Komisijos informaciją;

               c)

               trečiosios šalies darbuotojai, kurie turi prieigą prie RIS, teikiamos kaip užsakomosios paslaugos, pasirašo konfidencialumo susitarimą;

               d)

               RIS kaip užsakomosios paslaugos teikimas nurodomas ryšių ir informacinių sistemų inventorizacijos apraše.

         4.   Sistemos savininkas, dalyvaujant duomenų savininkui:

               a)

               įvertina riziką ir parengia jos dokumentus;

               b)

               nustato atitinkamus saugumo reikalavimus;

               c)

               konsultuojasi su visų kitų sujungtų RIS savininkais, siekdamas užtikrinti, kad būtų atsižvelgta į jų saugumo reikalavimus;

               d)

               užtikrina, kad tinkami saugumo reikalavimai ir teisės būtų įtraukti į užsakomųjų paslaugų sutartį;

               e)

               įvykdo visus kitus reikalavimus, nustatytus išsamioje procedūroje, kaip nurodyta šio straipsnio 8 dalyje.

         Šie veiksmai turi būti užbaigti prieš pasirašant sutartį ar kitą susitarimą dėl vienos ar daugiau RIS teikimo kaip užsakomųjų paslaugų.
   5.   Sistemų savininkai valdo su užsakomosiomis paslaugomis susijusią riziką visą RIS gyvavimo ciklą, kad būtų užtikrinta atitiktis nustatytiems saugumo reikalavimams.
   6.   Sistemų savininkai užtikrina, kad trečiųjų šalių rangovai būtų įpareigoti nedelsiant pranešti Komisijai apie visus IT saugumo incidentus, turinčius poveikio RIS, teikiamai Komisijai kaip užsakomajai paslaugai.
   7.   Sistemos savininkas atsakingas už tai, kad RIS, užsakomųjų paslaugų sutartis ir saugumo susitarimai atitiktų Komisijos informacijos saugumo ir IT saugumo taisyklių reikalavimus.
   8.   Žmogiškųjų išteklių ir saugumo generalinis direktoratas pagal 10 straipsnį nustato išsamų standartą, susijusį su pareigomis ir veikla, nustatytomis 1–7 dalyse.
   4 SKYRIUS

      KITOS IR BAIGIAMOSIOS NUOSTATOS

   9 straipsnis
   Skaidrumas
   Apie šį sprendimą informuojami Komisijos darbuotojai ir visi asmenys, kuriems jis taikomas, ir jis paskelbiamas Europos Sąjungos oficialiajame leidinyje.
   10 straipsnis
   Standartai
   1.   Šio sprendimo nuostatos prireikus išsamiau išdėstomos standartuose ir (arba) gairėse, priimamuose pagal Sprendimą (ES, Euratomas) 2017/46 ir pagal Sprendimą C(2017) 7428. IT saugumo standartuose ir gairėse pateikiama išsami informacija apie šias įgyvendinimo taisykles ir Sprendimą (ES, Euratomas) 2017/46 konkrečiose saugumo srityse pagal standarto ISO 27001:2013 A priedą. Tie standartai ir gairės grindžiami geriausia praktika ir parenkami taip, kad tiktų Komisijos IT aplinkai.
   2.   Prireikus standartai rengiami pagal standarto ISO 27001:2013 A priedą šiose srityse:

               1)

               informacijos saugumo organizavimas;

               2)

               žmogiškųjų išteklių saugumas;

               3)

               turto valdymas;

               4)

               prieigos kontrolė;

               5)

               kriptografija;

               6)

               fizinis ir aplinkos saugumas;

               7)

               veiklos saugumas;

               8)

               ryšių saugumas;

               9)

               sistemų įsigijimas, plėtojimas ir techninė priežiūra;

               10)

               santykiai su tiekėjais;

               11)

               informacijos saugumo incidentų valdymas;

               12)

               veiklos tęstinumo valdymo informacijos saugumo aspektai;

               13)

               atitiktis reikalavimams.

         3.   Prieš priimant standartus, nurodytus šio straipsnio 1 ir 2 dalyje, juos tvirtina Informacijos saugumo valdyba.
   4.   Su šio sprendimo taikymo sritimi susijusios Sprendimo C(2006) 3602 įgyvendinimo taisyklės panaikinamos.
   5.   Pagal 2006 m. rugpjūčio 16 d. Sprendimą C(2006) 3602 priimti standartai ir gairės, jei jie neprieštarauja šioms įgyvendinimo taisyklėms, išlieka galioti tol, kol bus panaikinti arba pakeisti standartais ar gairėmis, kurie turi būti priimti pagal Sprendimo (ES, Euratomas) 2017/46 13 straipsnį.
   11 straipsnis
   Įsigaliojimas
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Priimta Briuselyje 2018 m. balandžio 6 d.

            Komisijos vardu

            Pirmininko pavedimu

         Günther OETTINGER

            Komisijos narys

      (1)  OL L 6, 2017 1 11, p. 40.

      (2)  2017 m. lapkričio 8 d. Komisijos sprendimas C(2017) 7428 final, kuriuo suteikiami įgaliojimai priimti įgyvendinimo taisykles, standartus ir gaires, susijusius su Europos Komisijos ryšių ir informacinių sistemų saugumu

      (3)  2015 m. kovo 13 d. Komisijos sprendimas (ES, Euratomas) 2015/444 dėl ES įslaptintos informacijos apsaugai užtikrinti skirtų saugumo taisyklių (OL L 72, 2015 3 17, p. 53).

      (4)  2015 m. kovo 13 d. Komisijos sprendimas (ES, Euratomas) 2015/443 dėl saugumo Komisijoje (OL L 72, 2015 3 17, p. 41).

      PRIEDAS

         FUNKCIJOS IR PAREIGOS (RASCI)

      Pagal RASCI modelį funkcijos subjektams priskiriamos pagal šias santrumpas:
      a)   R– atsakingas
      b)   A– atskaitingas
      c)   S– pagalbinis
      d)   C– (su kuriuo) konsultuojamasi
      e)   I– (kuris) informuojamas

                  Funkcija
                  Procesas

                  Informacijos saugumo valdyba

                  Žmogiškųjų išteklių ir saugumo generalinis direktoratas

                  Komisijos padaliniai

                  Sistemos savininkas

                  Duomenų savininkas

                  Vietos informatikos saugumo pareigūnas

                  Informatikos generalinis direktoratas

                  Rangovai

                  Derinimas su Komisijos informacijos saugumo politika

                     R/A

                     S

                     S

                  Šifravimo technologijos

                     C

                     A

                     R

                     I

                     C

                  IT saugumo patikrinimai

                     I

                     A/R

                     S

                     I

                     I

                     S

                  Prieiga iš išorės tinklų

                     C
                      (1)

                     C

                     A

                     R

                     I

                     S

                     S

                  Ryšių ir informacinių sistemų užsakomosios paslaugos

                     S/C

                     A

                     R/C
                      (2)

                     S

                     C

                     S

         (1)  Visi Komisijos padaliniai, išskyrus Informatikos generalinį direktoratą, dėl vidaus tinklų naudojimo konsultuojasi su Informacijos saugumo valdyba.

         (2)  Ryšių ir informacinės sistemos, teikiamos kaip užsakomosios paslaugos, savininkas yra atsakingas, o su bet kurios kitos ryšių ir informacinės sistemos, su kuria ji jungiasi, savininku konsultuojamasi.


title: 2018 m. kovo 20 d. Politinio ir saugumo komiteto sprendimas (BUSP) 2018/558, kuriuo pratęsiamas Europos Sąjungos integruoto sienų valdymo pagalbos misijos Libijoje (EUBAM Libya) vadovo įgaliojimų terminas (EUBAM Libya/1/2018)

text:
11.4.2018

               LT

               Europos Sąjungos oficialusis leidinys

               L 93/3

         POLITINIO IR SAUGUMO KOMITETO SPRENDIMAS (BUSP) 2018/558
   2018 m. kovo 20 d.
   kuriuo pratęsiamas Europos Sąjungos integruoto sienų valdymo pagalbos misijos Libijoje (EUBAM Libya) vadovo įgaliojimų terminas (EUBAM Libya/1/2018)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2013 m. gegužės 22 d. Tarybos sprendimą 2013/233/BUSP dėl Europos Sąjungos integruoto sienų valdymo pagalbos misijos Libijoje (EUBAM Libya) (1), ypač į jo 9 straipsnio 1 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               vadovaujantis Sprendimo 2013/233/BUSP 9 straipsnio 1 dalimi, pagal Sutarties 38 straipsnį Politinis ir saugumo komitetas (toliau – PSK) įgaliojamas priimti atitinkamus sprendimus, susijusius su Europos Sąjungos integruoto sienų valdymo pagalbos misijos Libijoje (EUBAM Libya) politine kontrole ir strateginiu vadovavimu jai, įskaitant sprendimą skirti misijos vadovą;

               (2)

               2017 m. liepos 18 d. PSK priėmė Sprendimą (BUSP) 2017/1401 (2), kuriuo misijos EUBAM Libya vadovo Vincenzo TAGLIAFERRI įgaliojimų terminas pratęsiamas nuo 2017 m. rugpjūčio 22 d. iki 2018 m. rugpjūčio 21 d.;

               (3)

               2017 m. liepos 17 d. Taryba priėmė Sprendimą (BUSP) 2017/1342 (3), kuriuo iš dalies keičiamas Sprendimas 2013/233/BUSP ir jo taikymas pratęsiamas iki 2018 m. gruodžio 31 d.;

               (4)

               2018 m. vasario 26 d. Sąjungos vyriausiasis įgaliotinis užsienio reikalams ir saugumo politikai pasiūlė pratęsti misijos EUBAM Libya vadovo Vincenzo TAGLIAFERRI įgaliojimų terminą laikotarpiui nuo 2018 m. rugpjūčio 22 d. iki 2018 m. gruodžio 31 d.,

         PRIĖMĖ ŠĮ SPRENDIMĄ:
   1 straipsnis
   Misijos EUBAM Libya vadovo Vincenzo TAGLIAFERRI įgaliojimų terminas pratęsiamas laikotarpiui nuo 2018 m. rugpjūčio 22 d. iki 2018 m. gruodžio 31 d.
   2 straipsnis
   Šis sprendimas įsigalioja 2018 m. rugpjūčio 21 d.

      Priimta Briuselyje 2018 m. kovo 20 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 138, 2013 5 24, p. 15.

      (2)  2017 m. liepos 18 d. Politinio ir saugumo komiteto sprendimas (BUSP) 2017/1401, kuriuo pratęsiamas Europos Sąjungos integruoto sienų valdymo pagalbos misijos Libijoje (EUBAM Libya) misijos vadovo įgaliojimų terminas (EUBAM Libya/1/2017) (OL L 199, 2017 7 29, p. 13).

      (3)  2017 m. liepos 17 d. Tarybos sprendimas (BUSP) 2017/1342, kuriuo iš dalies keičiamas Sprendimas 2013/233/BUSP dėl Europos Sąjungos integruoto sienų valdymo pagalbos misijos Libijoje (EUBAM Libya) ir pratęsiamas jo galiojimas (OL L 185, 2017 7 18, p. 60).


title: 2018 m. balandžio 16 d. Tarybos sprendimas (ES) 2018/591, kuriuo skiriamas Regionų komiteto Vokietijos Federacinės Respublikos pasiūlytas narys

text:
19.4.2018

               LT

               Europos Sąjungos oficialusis leidinys

               L 99/11

         TARYBOS SPRENDIMAS (ES) 2018/591
   2018 m. balandžio 16 d.
   kuriuo skiriamas Regionų komiteto Vokietijos Federacinės Respublikos pasiūlytas narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Vokietijos Vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.2016 m. kovo 4 d. Tarybos sprendimu (ES) 2016/333 (4) vietoj Dagmar MÜHLENFIELD nariu buvo paskirtas Joachim WOLBERGS;

               (2)

               pasibaigus Joachim WOLBERGS kadencijai tapo laisva Regionų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. Regionų komiteto nariu skiriamas:

               —

               Dr. Peter KURZ, Oberbürgermeister der Stadt Mannheim.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2018 m. balandžio 16 d.

            Tarybos vardu

            Pirmininkas

         R. PORODZANOV

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).

      (4)  2016 m. kovo 4 d. Tarybos sprendimas (ES) 2016/333, kuriuo skiriamas Regionų komiteto Vokietijos Federacinės Respublikos pasiūlytas narys (OL L 62, 2016 3 9, p. 16).


title: 2018 m. balandžio 16 d. Tarybos sprendimas (ES) 2018/592, kuriuo skiriami Darbuotojų judėjimo laisvės patariamojo komiteto Liuksemburgui atstovaujantys nariai ir pakaitiniai nariai

text:
19.4.2018

               LT

               Europos Sąjungos oficialusis leidinys

               L 99/12

         TARYBOS SPRENDIMAS (ES) 2018/592
   2018 m. balandžio 16 d.
   kuriuo skiriami Darbuotojų judėjimo laisvės patariamojo komiteto Liuksemburgui atstovaujantys nariai ir pakaitiniai nariai
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. balandžio 5 d. Tarybos reglamentą (ES) Nr. 492/2011 dėl laisvo darbuotojų judėjimo Sąjungoje (1), ypač į jo 23 ir 24 straipsnius,
   atsižvelgdama į Liuksemburgo Vyriausybės Tarybai pateiktus kandidatų sąrašus,
   kadangi:

               (1)

               2016 m. rugsėjo 20 d. sprendimu (2) Taryba paskyrė Darbuotojų judėjimo laisvės patariamojo komiteto narius ir pakaitinius narius laikotarpiui nuo 2016 m. rugsėjo 25 d. iki 2018 m. rugsėjo 24 d.;

               (2)

               Liuksemburgo Vyriausybė pateikė kandidatūras kelioms vietoms užimti,

         PRIĖMĖ ŠĮ SPRENDIMĄ:
   1 straipsnis
   Darbuotojų judėjimo laisvės patariamojo komiteto nariais ir pakaitiniais nariais laikotarpiui iki 2018 m. rugsėjo 24 d. skiriami:

               I.

               VYRIAUSYBIŲ ATSTOVAI

                           Šalis

                           Nariai

                           Pakaitiniai nariai

                           Liuksemburgas

                           Tom GOEDERS
                           Laurent PEUSCH

                           Jonathan PEREIRA NEVES

               II.

               PROFESINIŲ SĄJUNGŲ ATSTOVAI

                           Šalis

                           Nariai

                           Pakaitiniai nariai

                           Liuksemburgas

                           Carlos PEREIRA
                           Paul DE ARAUJO

                           Eduardo DIAS

               III.

               DARBDAVIŲ ASOCIACIJŲ ATSTOVAI

                           Šalis

                           Nariai

                           Pakaitiniai nariai

                           Liuksemburgas

                           Patricia HEMMEN
                           François ENGELS

                           Héloise ANTOINE

         2 straipsnis
   Narius ir pakaitinius narius, kurių kandidatūros dar nebuvo pateiktos, Taryba skirs vėliau.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2018 m. balandžio 16 d.

            Tarybos vardu

            Pirmininkas

         R. PORODZANOV

      (1)  2011 m. balandžio 5 d. Europos Parlamento ir Tarybos reglamentas (ES) Nr. 492/2011 dėl laisvo darbuotojų judėjimo Sąjungoje (OL L 141, 2011 5 27, p. 1).

      (2)  2016 m. rugsėjo 20 d. Tarybos sprendimas, kuriuo skiriami Darbuotojų judėjimo laisvės patariamojo komiteto nariai ir pakaitiniai nariai (OL C 348, 2016 9 23, p. 3).


title: 2018 m. balandžio 16 d. Tarybos sprendimas (ES) 2018/590, kuriuo skiriami Regionų komiteto Vokietijos Federacinės Respublikos pasiūlytas narys ir Vokietijos Federacinės Respublikos pasiūlytas pakaitinis narys

text:
19.4.2018

               LT

               Europos Sąjungos oficialusis leidinys

               L 99/10

         TARYBOS SPRENDIMAS (ES) 2018/590
   2018 m. balandžio 16 d.
   kuriuo skiriami Regionų komiteto Vokietijos Federacinės Respublikos pasiūlytas narys ir Vokietijos Federacinės Respublikos pasiūlytas pakaitinis narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Vokietijos Vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

               (2)

               pasibaigus Birgit J. HONÉ (Staatssekretärin für Europa und Regionale Landesentwicklung, Niedersächsische Staatskanzlei) įgaliojimams, kurių pagrindu buvo pasiūlyta jos kandidatūra, tapo laisva Regionų komiteto nario vieta;

               (3)

               pasibaigus Fritz JAECKEL kadencijai tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. į Regionų komitetą skiriami:

               a)

               nare:

                           —

                           Birgit J. HONÉ, Ministerin für Bundes- und Europaangelegenheiten und Regionale Entwicklung (Niedersachsen) (įgaliojimų pakeitimas),

                     ir

               b)

               pakaitiniu nariu:

                           —

                           Clemens LAMMERSKITTEN, Mitglied des Niedersächsischen Landtags.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2018 m. balandžio 16 d.

            Tarybos vardu

            Pirmininkas

         R. PORODZANOV

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).